ming030890/wiki-yue-high-quality huggingface dataset:
聖鬥士星矢 (動畫)

聖鬥士星矢 (動畫)係日本動畫製作公司東映動畫嘅動畫作品。1986年喺日本全國播出。
聘禮

聘禮（英文：Bride price），又叫聘金，係結婚嘅男方送畀女方屋企嘅財產，同嫁妝相對。
漢字文化圈傳統嫁娶習俗入面，送聘禮有個正規嘅儀式，叫過大禮。
溫哥華藝術館

溫哥華藝術館（或譯「溫哥華美術館」；英文：Vancouver Art Gallery）係加拿大第五大、加拿大西部最大嘅藝術館，位於溫哥華Hornby街750號。
溫哥華社區學院－克拉克站

溫哥華社區學院－克拉克站（英文：VCC-Clark Station）係溫哥華架空列車千禧線嘅終點站之一，站名來自附近嘅溫哥華社區學院同克拉克道。

歷史
溫哥華社區學院－克拉克站原計劃係要係2002年同千禧線一起投入服務嘅。但係由於車站嘅所在地係加拿大太平洋鐵路嘅調車場，而地權談判進展唔順利，所以好耐都動唔到土。起好之後又因為種種原因，直到2005年尾先至開始試運營，2006年1月6號先至正式通車。
溫嘉旋

溫嘉旋，香港親中派人士。亞銀金融集團主席。
溫哥華白浪足球會女子隊

溫哥華白浪足球會女子隊係一支位於加拿大溫哥華嘅足球會，係溫哥華白浪屬下嘅女子足球隊。喺2013年解散之前，溫哥華白浪女子隊打嘅聯賽係北美聯合足球聯賽女子組。

歷史
溫哥華白浪女子隊有兩個前身：一個係喺2001年組建，喺北美女子超級足球聯賽作賽嘅「溫哥華天使女子足球會」，另一個係溫哥華86人隊屬下嘅「溫哥華86人女子足球隊」。2002年，貴格利·奇亞富特接替大衛·史達匿成為溫哥華白浪嘅大股東之後，做嘅第一件事就係收購溫哥華天使，並且將溫哥華天使同86人女子隊合併成一支新嘅球隊「溫哥華怒濤」。2002賽季結束之後，溫哥華白浪屬下嘅球隊開始統一用「白浪」做隊名。
2013年1月，溫哥華白浪宣布解散女子隊。喺白浪嘅新聞稿裡邊，白浪嘅首席執行官麗秋·路易斯解釋：解散女子隊嘅原因係因為越來越多女子足球員轉投更高級嘅美國國家女子足球聯賽，而喺恁嘅情況下再繼續留喺乙級嘅聯合足球聯賽女子組都無乜意義。不過新聞稿又話：白浪會繼續保留女子青訓項目。
溫哥華白浪足球會二隊

溫哥華白浪足球會二隊（英文：Whitecaps FC 2）係一支位於加拿大溫哥華嘅職業足球隊，前身係溫哥華白浪足球會屬下嘅23歲以下隊同後備球員隊。2014年，溫哥華白浪宣佈將後備球員隊改組為「白浪二隊」，從2015賽季開始喺整合之後嘅北美聯合足球聯賽打比賽。2015年1月30號，溫哥華白浪宣佈聘請長年執教西門菲沙大學男子足球隊嘅郭亞倫擔任白浪二隊嘅主教練。

球員
球員國籍根據國際足協國籍規則，球員自己可能有多重國籍。球員名單更新到2015年8月21號。

內借球員
內借球員可以為溫哥華白浪一隊或二隊出賽。名單更新到2015年4月25號。

教練組
更新到2015年3月11號。
賈姆希德吉·塔塔

賈姆希德吉·塔塔（1839年3月3號—1904年5月19號）係大英帝國一個創業家同匠人。
賈思樂

賈思樂（Louie Castro ; 1954年10月1號—），澳門土生葡人，香港藝人。

簡介
澳門出世，讀過粵華中學，1974年畢業後參加過香港無綫電視旨在挖掘歌唱人才嘅節目《聲寶之夜》，靠翻唱《Congratulations》一曲入到決賽，跟住去香港發展，加入娛樂圈。1976年，被無綫金牌編導甘國亮賞識，演出第一套劇集《少年十五二十時》。嗰一年，賈思樂同森森、斑斑、李振輝合作拍攝《四樂士特輯》歌唱節目，之後同EMI簽約。
喺無綫期間，賈思樂除發展歌唱事業外，亦有去台灣參演電視劇。1980年代，賈思樂活躍喺《歡樂今宵》綜藝性節目演出，佢同盧海鵬、戚美珍合作演出嘅搞笑短劇《蝦仔爹哋》，係《歡樂今宵》入面最長壽嘅短劇。
2019年，賈思樂原定喺11月12同13號喺文化中心音樂廳舉行演唱會，不過最終因為社會不穩定因素取消咗。

演出
呢個表唔完整，歡迎加料。
賈慶林

賈慶林（1940年3月—），河北人，前任中國人民政治協商會議全國委員會主席、中國共產黨中央政治局常務委員會委員、中共中央對台工作領導小組副組長。做過主管台灣及中共嘅統戰事務，佢亦被指同賴昌星遠華集團走私案有關。
賈寶玉

賈寶玉，別號怡紅公子，係紅樓夢嘅主角，老太君個孫。本來係神瑛侍者，喺靈河邊用甘露淋絳珠仙草，後來動咗凡心，下凡歷劫。出世時口含住塊寶玉，係女媧補天用淨嘅蓋大荒山無稽崖青埂峰補天頑石。老豆係賈政，阿媽王夫人，二媽係趙姨娘，大佬賈珠，家姐元春，細佬環，妹就係探春。
賈得熙

賈得熙，係大韓民國嘅一個女藝人同埋演員。
紅額金翅雀

紅額金翅雀（學名：Carduelis carduelis）係燕雀科金翅雀屬嘅雀，主要分佈喺歐洲、北非同西亞。
紅領椰子

紅領椰子（粵拼：hung4 leng5 je4 zi2；學名：Cyrtostachys renda／Cyrtostachys lakka）係棕櫚科猩猩椰子屬嘅常綠灌木，原產地喺東南亞嘅馬來西亞同馬六甲一帶。
紅領綠鸚鵡

紅領綠鸚鵡（Psittacula krameri）係舊世界鸚鵡科鸚鵡屬嘅一種雀，主要分佈喺非洲同印度。
紅頭巾

紅頭巾（英文：Samsui women）係指19世紀末至20世紀上半橛之間，喺英屬馬來亞（即係今日嘅星加坡同馬來西亞）各地，一班戴紅色頭巾嘅三行女工人。佢哋做泥水為主，絕大部分來自廣東三水，講白話。
紅頰獴

紅頰獴（Herpestes javanicus）又叫紅臉獴，印度獴或爪哇獴，係獴嘅一個亞種，廣泛分布亞洲多個唔同嘅地方。獴喺世界好多地方都可以見得到。但體型比非洲嘅亞種細型。

分佈同習性
紅頰獴主要分布喺亞洲南部。由伊朗到中國，再分佈至印尼。依種品種適應能力好強，可以響好多唔同嘅自然環境度生存，包括濕地，草原，森林等，但較偏向空曠地方。

食乜
紅頰獴係機會主義者，任何有能力捉到嘅小動物都係佢嘅食物：昆蟲，兩棲類，蝸牛，蜥蜴，雀，老鼠等，甚至蛇都可以捕食到。

習性
一般都係獨行性。但到咗繁殖季節時都會以 2 到 4 隻羣居。為晝行性，好爛玩。

外來入侵種
曾被認為係人類刻意引入農田以防治鼠害。但獴亦有捕捉雀同佢嘅蛋，對部分地方嘅生態環境帶嚟嚴重威脅。
喺香港，紅頰獴係1990年年先至俾人發現。後來一直都唔難見到。
紅香爐峰

紅香爐峰係香港一座山，喺銅鑼灣天后東面，寶馬山西面，海拔228米。個名係嚟自銅鑼灣天后廟舊時叫「紅香爐廟」，所以廟嘅後山就叫「紅香爐峰」。
紅香爐峰係行山熱門地點，可以睇到維多利亞港嘅景色，亦吸引到攝影發燒友影日落。
紅香爐峰合集︱難度由初級至中級懸空棧道 4條路線睇日落
生根

生根，又寫做山根，係由麵筋整嘅嘢食，將麵筋炸成一個大波，係打甂爐常見嘅配料。
生查子

生查子（有兩種讀法，「星茶子」粵音：sing1 caa4 zi2；「生楂子」粵音：saang1 zaa1 zi2）係一個詞牌，又有名叫遇仙槎、美少年、楚雲深、梅和柳、晴色入青山，雙調共四十字，八句，望起身似兩首五言絕句拼埋噉，押仄聲，上聲去聲通押。原先係唐教坊曲，詞牌相傳係北宋歐陽脩所創。呢隻詞牌大多寫少年離愁，抒發怨抑、相思嘅情緒。

詞牌嘅來由及典故
據聞《生查子》係歐陽脩所創，係佢喺元宵望住啲人熱鬧憶起錯失咗嘅佳人，於是用教坊曲調寫低咗《生查子·元夕》。自呢首起，爲詞牌定咗字數、平仄、內容基調，所以寫嘅嘢多係少年離愁、暗恨相思。
就正名「生查子」而言，就有兩個讀法，分別源於關於呢個詞牌名嘅兩個解釋。

星槎（遇仙槎）之說
《博物誌》有個講法，大江河、大海洋會同天河交接，啲島民每年八月會見到有神秘嘅木筏來往，如果坐得上去，漂流返幾日，就會去到仙山瓊閣，見到牛郎織女。
南北朝編寫嘅《荊楚歲時記》就講咗噉嘅故仔，話漢武帝嘅使者張騫（騫讀牽，粵音：zoeng1 hin1）出使西域時好留心諸國嘅地理氣候、風土人情，到咗大夏國聽到話有條河溯流而上就會去到大江大河嘅源頭，於是自己坐木筏去，行行下水面越來越闊，好大霧，啲霧散咗剌，見到一邊有個女嘅織布，一邊有個男嘅牽牛飲水，原來佢去咗天河。返來時重帶咗織女嘅「支機石」。
呢類傳說重好多，一概叫做「海客乘槎」，「槎」嘅本意係水上浮木，後來指船。既然去得到天上，古人就認為槎係由啲星化成嘅，所以叫做「星槎」。
呢啲故仔一直作為奇聞異事以民歌流傳，有啲民歌單純唱尋仙遊記，有啲歌詠牛郎織女。南北朝時，因為讀音字形相似，「星槎」時時通假成「生槎」，又因為「槎」字生僻，乾脆寫成「生楂」「生查」，流傳到唐代，民歌「生查子」變成教坊曲，失卻咗尋仙嘅歌詞內容。因為係啲人寫字減咗筆，所以讀音以減筆前嘅「星槎」爲準。同時據呢個典故，呢個詞牌又叫「遇仙槎」。

山楂之說
康熙時編寫嘅《歷代詩餘》對「生查子」詞牌來源嘅講法就無咁多傳說：「查本楂梨之楂。」意思即係，查即係山楂，同梨夾埋整成「楂梨」。按佢講法，呢個詞牌源自叫賣唱詞。
所謂楂梨，係因為山楂消食化積，梨止咳潤肺，舊時啲人將山楂同梨洗咗後，去皮去核，一齊整碎落鑊文火煮，落埋蜜糖，等佢凝固成膠噉，就係酸甜潤喉嘅小食「查梨條」，又叫「楂梨膏」。啲貨郎小販走街串巷、沿途叫賣，爲楂梨唱咗套詞。
比如元雜劇《百花亭》就有小販王小二喺道唱楂梨膏食咗令人「調和臟腑」「補虛平胃」「止咳清脾」，重誇大講可以「成雙作對」「助起添歡」「諸災不犯」「百病都安」，因為小販嘅言詞面口，「賣查梨」呢個詞有刻意作笑擦鞋、輕薄唔識規矩嘅意味。
不過今日嘅校正嘅講法認為，「生查子」曲調初創時應該未有楂梨膏呢樣嘢食，認為清人嘅攷據唔妥，不過有可能係源自啲人摘、揀山楂時唱嘅民歌，不過呢點不可攷。所以據呢個講法，呢個詞牌嘅意思係「生嘅山楂子」，讀法唔同星槎嗰個講法。

其他名嘅來源
北宋詞人晏幾道掛住條女，茶飯不思，寫咗首《生查子》，因為得人稱道，開頭句中嘅「美少年」成為「生查子」嘅別名；朱希真寫過句「遙望楚雲深，人遠天涯近」，所以有名「楚雲深」；韓淲寫過首《生查子》，有句「山意入春晴，都是梅和柳」同埋「晴色入青山」，所以又有名「梅和柳」「晴色入青山」。

格式
註：平表示平聲，仄表示仄聲，仄表示本仄可平，平表示本平可仄，粗體表示韻腳。

正體
雙調四十字，上下闕各四句、兩仄韻，上去通押。
仄仄仄平平，仄仄平平仄。仄平仄仄平，仄仄平平仄。
仄仄仄平平，平仄平平仄。平仄仄平平，平平仄平仄。
例：
歐陽脩
去年元夜時，花市燈如晝。月上柳梢頭，人約黃昏後。
今年元夜時，月與燈依舊。不見去年人，淚滿春衫袖。
晏幾道
金鞍美少年，去躍青驄馬。牽繫玉樓人，繡被春寒夜。
消息未歸來，寒食梨花謝。無處說相思，背面鞦韆下。

變體
雙調四十字，前段四句、兩仄韻，後段四句、三仄韻。下闋第一句用韻，見於《樽前集》，而且得唐詞有變體。
平平平仄平，仄仄平平仄。仄仄仄平平，仄仄平平仄。
仄平平仄仄，仄仄平平仄。平仄仄平平，平仄平平仄。
例：
劉侍讀
深秋更漏長，滴盡銀台燭。獨步出幽閨，月晃波澄綠。
芰荷風乍觸，一對鴛鴦宿。虛掉玉釵驚，驚起還相續。
生殖器

生殖器，又稱性器官，係指生物用嚟有性繁殖所用生殖系統嘅各部分。

植物
呢個表唔完整，歡迎加料。
呢棵綠藻植物包含咗精子器（紅色）同埋藏卵器（啡色）

動物
呢個表唔完整，歡迎加料。
人類同大部分哺乳動物嘅生殖器官主要有：
男人生殖器
男（雄）：脧、膥子、附睾、膥袋、前列腺、尿道球腺等。
女（雌）：陰蒂、陰道、陰唇、子宮、輸卵管、卵巢、前庭小腺、前庭大腺等。
圖解男人嘅生殖器官
圖解女人嘅生殖器官
生油布甸

生油布甸係布甸一種，由羊牛肥羔，煑成油，加加侖子等乾菓，整成布甸。
生津將司

生津將司（1977年5月20號—）係日本足球員，司職中場，效力過福岡黃蜂，鳥棲砂岩，及北九州新浪。
生母

生母（粵拼：sang1 mou5；中古漢語拼音：srieng），係中古漢語聲母，屬齒音中嘅正齒音，屬莊組，係全清聲母。喺後世佢同書母合流成審母，因爲佢喺韻圖二等，所以又叫審二（sam2 ji6）。佢又叫山母（saan1 mou5）。

擬音
學界對生母嘅擬音分兩派，一派擬成捲脷音，擬成/ʂ/，一派擬成舌葉音，擬成/ʃ/。

上古來源
對上古音嘅研究，有個定論叫照二歸精，意思係話生母來源自心母，喺上古音佢係/s/噉樣嘅音，後來因爲介音因素，佢演變成捲脷或舌葉音。

喺粵語嘅演變
生母喺粵語匯入心母，對應嘅粵拼係s，聲調派陰聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅s聲母來源自中古音嘅心、崇、生、常、書、船、邪七母。
對於可以區分平捲脷嘅粵語，生母屬捲脷音，如吳川話，生母發s／[s]；喺梧州話，生母發sh／[ɕ]。成個粵語，平捲分法係濟南型。

喺吳語嘅演變
同粵語一樣滙入心母，對應嘅吳拼係s。

喺普通話嘅演變
主要係捲脷音sh，少數字讀平脷嘅s。

喺日文嘅演變
無論吳音漢音，都係讀さ行。

喺韓文嘅演變
同粵語一樣，讀ㅅ。

喺越南文嘅演變
同粵語一樣，讀s，派陰聲調。
生殖健康

生殖健康（英文：Reproductive health），係指同生殖系統同埋生殖過程相關嘅健康護理。廣義上生殖健康有時亦會包埋主要針對唔係用生殖做目標嘅性行為嘅性健康（英文：Sexual health），並稱性同生殖健康（英文：Sexual and reproductive health）。
生殖系統

生殖系統係生物主要負責生殖嘅系統，唔同性別嘅生物嘅生殖系統會明顯唔同。生殖系統嘅器官叫生殖器官。

動物
男人嘅生殖系統
生殖器官，準確啲講，係指喺複雜生物體上任何同有性繁殖同埋組成生殖系統有關嘅組織（嚴格意義上，唔一定都屬於器官）。
雌雄兩性嘅生殖器官係來自同一組來源。喺受孕幾星期之後，雌雄兩性胚胎嘅生殖器官喺解剖學上都一樣（雖然性染色體唔同），基本上類似雌性嘅生殖器官，擁有一對「泌尿生殖皺摺」，中間有一細凸起物，拱起物後有尿道。另外重有一對生殖腺喺體內。
另外有相關嘅性器官一詞，廣義係指會帶來性快感嘅器官。生殖腺係指產生配子嘅器官。喺人類身上係指睾丸同卵巢。

人
女人（左）同男人（右）嘅外生殖器官
喺一般人類胚胎嘅發育過程中，（位於雄性染色體嘅）SRY基因會令生殖腺發育為睾丸，冇SRY基因生殖腺就會發育為卵巢。之後，內生殖器同外生殖器嘅發育係由某啲胚胎生殖腺分泌嘅荷爾蒙決定。如果生殖腺發育為睾丸，而細胞亦對睾脂酮有反應，外側皺摺會腫起，中線會融合以形成陰囊。隆起物會長大變直形成陰莖，皺摺內側會包住陰莖，中線會融合以形成陰莖尿道。出世後睾丸會下降入陰囊。如果生殖腺發育為卵巢，另外一套過程會形成雌性內外生殖器。
以上一般過程中出現特殊變化，就會形成程度不一嘅雌雄同體現象。
之後喺青春期，生殖器官重會有規模較小嘅發育。
人類同大部分哺乳動物嘅生殖器官主要有：
男性（雄性）：脧脧、膥子、附睾、膥袋、前列腺、精液、尿道球腺等
女性（雌性）：陰蒂、陰道、陰唇、子宮、輸卵管、卵巢、前庭小腺、前庭大腺等
行為分析

行為分析（behavioral analytics）係廿一世紀初商業上常會做嘅分析，指生產者靠大數據（big data）之下嘅方法攞取描述客戶行為嘅數據，並且對呢啲數據進行分析，睇吓點樣可以改良件產品。當中遊戲分析就係指對電子遊戲進行行為分析。
行為博弈論

行為博弈論（behavioral game theory）係用心理學以及行為經濟學嘅諗頭研究博弈論嘅一套理論。
行書

行書係種唐字字體風格、東漢時期出現、比楷書潦草、又唔及得草書、係介乎楷書同草書之間。行書比工整嘅楷書自由，但比率性嘅草書易認，所以都好流行。但就唔係容易寫得好、先要練好楷書嘅基本功、先可以轉寫行書。
著名嘅行書書法家有王羲之、佢嘅蘭亭序被認為天下第一行書。其他著名行書書法家有宋朝四大名家蘇軾、黃庭堅、米芾同蔡襄。
行正烏龍運

《行正烏龍運》係喺1965年嘅一部港產片，由龍圖執導，文蘭、胡楓主演。

情節
馬天才得知銀行總裁個女張燕將會返香港，於是打算追佢，點知錯將佢嘅私人看護張艷當咗係張燕。馬天才個女友李珍珠得到一筆巨額遺產，又知道馬天才唔係真心鍾意自己，就同馬天才嘅好朋友鍾實仁發展成戀人。馬天才同張艷結婚嗰日，先知道自己認錯人，好彩李珍珠不計前嫌幫佢找數。
行為

行為（粵音：hang4 wai4；英式英文：behaviour；美式英文：behavior）係指生物嘅動作、行動方式，響人同其他群居動物入面，有啲行為係叫做壞行為，而且冇人接受嘅。
行為既可以係有意識，冇意識，自願，或者非自願。

學術定義
三個人喺度食嘢。
内文：動物行為
睇埋：行為科學
喺嚴格嘅學術研究上，「行為」一詞定義上係泛指由一個個體（個體可以係一隻生物，或者一嚿想像中嘅有智能人造物體）
「
喺某啲特定環境刺激之下作出嘅活動，而呢啲活動係能夠客觀噉量度得到嘅。

」
－「能夠客觀量度」即係行為淨係包啲周圍嘅個體可以觀察到嘅嘢，而唔包一啲腦內部發生嘅嘢。例如一個人諗嘢，「諗嘢」唔算一件行為，因為個人諗嘅嘢唔能夠由第啲個體直接觀察得到。
舉幾個例說明，以下係一啲對動物（包括人類）嘅生存同繁衍嚟講重要嘅行為：
食嘢係動物生存實要做嘅一樣行為：食草動物要食植物，而食肉動物就要食第啲動物；當一隻動物感知到有嘢食存在喺自己周圍環境嗰度（環境刺激），隻動物一般會開始作出一系列特定嘅動作－首先係佢會行埋去嚿嘢食度，然後用自己個口等嘅器官嚟咬嚿嘢食，將嚿嘢食吞落肚（量度得到嘅動作）－嗰串動作就係對嘢食而有嘅行為。順帶一提，有關一隻動物點樣對嘢食等嘅犒賞有反應，可以睇埋犒賞系統嘅相關內容。
玩就係一種喺冇危險嘅環境會有嘅活動：喺廿一世紀初嘅動物行為學上，「玩」嘅定義係指一隻動物喺處於放鬆狀態－唔肚餓而且冇獵食者等會對佢造成威脅嘅嘢（環境刺激）－嗰陣會做嘅一啲活動，涉及隻動物自發噉做出一啲對佢生存嚟講唔必要、唔認真嘅動作（量度得到嘅動作）；例如包括貓同殺人鯨在內等嘅多種動物噉，就出咗名好興得閒就去玩打獵，即係唔肚餓（唔受威脅嘅狀態）嗰陣自發噉走去搵獵物嚟殺（對生存嚟講唔必要），途中會得到快感。順帶一提，玩呢種行為俾某啲研究者指係一種進化上嘅適應－「得閒玩打獵」呢種行為長遠嚟講能夠提升隻動物嘅打獵技巧，令佢第時打獵更加成功，所以會有玩打獵嘅行為嘅動物個體比較有能力生存同繁殖，於是呢種行為就能夠通過物競天擇嘅考驗進化到出嚟。
戰鬥定逃走反應（fight-or-flight response）係動物喺有危險嘅環境－例如係撞到獵食者－之下會有嘅活動：簡化噉講，喺人同大鼠等嘅哺乳類動物當中，一旦隻動物探測到對佢生存有威脅性嘅事物－例如係獵食者（環境刺激）－佢就會驚；當一隻動物驚嗰陣，佢會有一柞明顯嘅生理變化－佢心跳同唞氣會加快，而呢啲生理變化會幫佢應付威脅，例如心跳加速會令隻動物嘅肌肉暫時多咗血用，而呢點有助佢做跟住落嚟要做嘅動作，包括係還手（戰鬥）或者快速噉走佬（逃走）呀噉（量度得到嘅動作）。喺包括人在內嘅某啲動物物種當中，驚仲可以引致面部表情出現變化－一塊表示驚嘅面會有多種特徵，例如係對眼好多時會擘到大一大（都係量度得到嘅動作）；順帶一提，驚嘅面部表情俾一啲心理學家指係一種進化上嘅適應，因為擘大啲對眼能夠幫助隻動物更加睇清楚周圍嘅環境，有利於佢探測周圍環境當中嘅危險或者逃生路線。
... 等等。
一群狼（右邊）喺度成羣打獵，獵食一羣美洲野牛（左邊）；啲野牛見到狼就覺得受威脅，圖中最左邊見到有幾隻野牛經已喺度起跑想快啲走佬－對狼（喺啲野牛心目中係環境刺激）展現緊戰鬥定逃走反應當中嘅「逃走」（研究者睇得到嘅反應）。

社會行為
兩隻斑馬喺度打交，展現佢哋嘅攻擊性。
内文：社會行為
睇埋：博弈論同社會組織
社會行為係指屬同一種物種嘅唔同個體之間喺行為上嘅互動。如果話一種物種有社會性（sociality），即係話呢個物種啲個體普遍都有社會行為，會形成複雜嘅群落，例如人、狼同狗以及係蜜蜂都係有社會性嘅物種－人會群居噉形成社會同社會組織；狼同狗出嗮名興成群聚居仲會成群打獵；而蜜蜂仲具有真社會性（eusociality），曉成個竇噉住埋一齊，有「兵蜂專心淨係負責保護個竇，工蜂專心淨係負責搵食同做雜務」噉嘅分工合作關係。
社會行為例子包括咗：
成羣打獵：指同一個物種嘅唔同個體合作（指大家一齊做出對大家都有利嘅行動），嘗試殺死單獨行動嗰陣殺唔到嘅大型獵物；例如狼就係噉，狼單獨行事嗰時頂櫳淨係會殺到兔仔等嘅細隻獵物或者食腐肉，但佢哋成羣噉上嗰時就可以彼此之間互相協調，例如其中兩隻狼負責追趕啲獵物，另外幾隻就喺啲獵物嘅逃生路線嗰度伏啲獵物，而佢哋噉樣做就會殺到好似駝鹿噉嘅大型獵物（成年駝鹿身長閒閒地係狼嘅兩倍）。除咗狼之外，成羣打獵呢種行為喺獅子同人身上都可以睇得到。
攻擊性：指一隻動物個體對第啲個體造成傷害嘅行為；响最直接嗰種情況當中，攻擊係物理性嘅，涉及攻擊方用自己嘅肌肉施力喺對方嘅身上，令對方受傷，即係例如「一拳打爆對方塊面」噉；攻擊性唔一定係想攞對方命或者想對對方造成嚴重傷害嘅，例如好多動物物種嘅公都會喺啲乸面前打交，打贏咗嘅公隻乸就會鍾意佢，令佢得到交配嘅機會，不過喺呢個過程當中啲公通常都唔會想攞對手嘅命或者對對手造成永久性嘅傷害。睇埋犯罪行為。
求偶：最基本上係指動物當中搵對象交配嘅過程，例如响孔雀當中，啲孔雀公會開屏嚟吸引啲乸，而啲乸通常都會想揀開起屏上嚟最大最靚嘅公做交配嘅對象。喺某啲物種嘅動物裏面，求偶可以涉及好複雜同儀式性嘅行為。
... 呀噉。順帶一提，對社會行為嘅研究同分析好多時都會用到博弈論（睇埋進化博弈論）上嘅思考。

消費行為
内文：消費行為
睇埋：市場學同行為經濟學
消費者行為係一種人類先會展現嘅行為，定義係指:p. 7-8：
「
原版英文："... all activities associated with the purchase, use and disposal of goods and services, including the consumer's emotional, mental and behavioural responses that precede or follow these activities."
粵文翻譯：（消費者行為係）... 一切同貨品同服務嘅購買、使用同掉棄有關聯嘅活動，包括消費者喺呢啲活動前或後嘅情緒、心靈同埋行為反應。
」
喺嚴格嘅經濟學上，消費係指「運用手上資源獲取即時效益嘅舉動」。
消費嘅過程會涉及好多認知同情緒變化。
行星科學

行星科學（英文：planetary science / planetology）係太空科學一門，研究地球等嘅行星、行星嘅衛星（例如月光）以至由行星形成嘅系統（例如太陽系）。
行李

行李係指去旅行嘅時候陣所帶嘅個人物品，去外國旅行或者出差，行李比較多嘅，通常裝喺篋度；去短程旅行，行李比較少嘅，用背囊已經夠裝。
行星系統

行星系統（英文：Planetary system）係所有喺恆星或恆星系統周圍嘅軌道內或外，受到引力束縛嘅非恆星天體。
聯合國際影片

聯合國際影片 (英文：United International Pictures，簡稱 UIP) 係一個派拉蒙環球同環球影業嘅合資公司，主要負責喺美國同加拿大以外嘅國家發行電影。MGM曾經亦有份投資入UIP，並且會發行埋迪士尼嘅電影，不過已經喺2001年離開咗。
喺香港嘅派拉蒙電影，係由洲立影片發行（香港）有限公司發行，而環球嘅電影，就依然係由香港嘅環球影業來發行。
聯合國難民署

聯合國難民事務高級專員辦事處 (法文：Le Haut Commissariat des Nations unies pour les réfugiés；英文：Office of the UN High Commissioner for Refugees)，簡稱聯合國難民署，係一個聯合國嘅機構，專門負責保護同援助難民、流離失所者、無國籍人民等等，並且幫佢哋重新融入社會。
聯合國難民署喺1950年12月14號成立，分別喺1954年同埋1981年贏咗諾貝爾和平獎。他亦都係聯合國發展集團（英文：United Nations Development Group）嘅成員之一。難民署嘅總部喺日內瓦，依家有大約19,000位職員喺138個國家工作。
聯合愛爾蘭人會

聯合愛爾蘭人會（英文：Society of United Irishmen）係18世紀嘅一個愛爾蘭自由派組織，一開始祇係一個議會鬥爭派組織，但係後來變成徂共和派組織，重喺1798年發動徂反抗英國統治嘅起義。
聯合收割機

聯合收割機係種大型收割機，除咗識得收割農作物（多數係穀物），重可以打穀同揚穀。
聯合式欖球

聯合式欖球（Rugby Union），係兩大類欖球運動嘅其中一類，由英倫喺19世紀中發展出嚟。根據傳統賽例，每隊有15個球員，所以又叫十五人欖球，而由1970年代到而家亦興起賽例相似但少啲球員嘅七人欖球。
十五人欖球喺1900年巴黎奧運會、1908年倫敦奧運會、1920年安特衛普奧運會、1924年巴黎奧運會成為咗奧運會項目，直到2016年里約奧運會，先至由七人欖球取代。
聯合國維和部隊

聯合國維持和平部隊（英文：United Nations Peacekeeping Force），係由大會或者聯合國安全理事會至少九票贊成（必須包括五個常任理事國）核准部署而決定任務授權嘅部隊。
聯合國託管理事會

聯合國託管理事會（英文：United Nations Trusteeship Council）係聯合國其中一個主要機構，負責監督聯合國託管領土行政管理。隨住最後一個託管領土太平洋群島託管地嘅帛琉喺1994年立國，聯合國託管理事會暫停運作。
澎湖機場

澎湖機場（粵拼：paang4 wu4 gei1 coeng4）係臺灣澎湖縣湖西鄉嘅一個機場，喺1977年8月1號嗰陣起好。
澎湖縣政府

澎湖縣政府（英文：Penghu County Government）係中華民國台灣澎湖縣最高層級嘅地方行政機關，喺中華民國政府架構中為縣自治嘅行政機關，同時負責執行中央機關委辦事項。澎湖縣嘅自治監督機關本為臺灣省政府，但臺灣省虛級化後，臺灣省政府嘅業務同功能被大幅縮減，澎湖縣嘅自治監督機關亦改為行政院各部會（主要係中華民國內政部）。澎湖縣政府亦都係轄下各鄉、鎮、縣轄市嘅地方自治監督機關。澎湖縣政府設有11個內部單位、7個所屬一級機關（設有20個下屬機關）、9個所屬二級機關、54所各級學校。
澎湖跨海大橋

澎湖跨海大橋係澎湖列島一座橋，響1970年竣工，越吼門水道，駁埋白沙同埋西嶼兩島，總長2,494米。路面闊13米。
1996年大橋擴建咗。依家佢係澎湖縣出名嘅觀光景點之一。
澎湖神壇腐屍案

澎湖神壇腐屍案，係指一宗發生喺1990年代初，一宗位於澎湖，以宗教為名嘅騙財殺人案。

事件經過
當時案件主犯女主持蘇春柑喺當地開設神壇，又透過佢嘅信徒不停响附近向居民作見證，話拜蘇春柑就可以趨吉避凶，慢慢蘇春柑就喺澎湖有啲名氣。
蘇春柑嘅特色，係會鞭打上門嘅民眾，宣稱可以驅魔治病。要搵蘇春柑睇病問症，首先要喺門口不停自打嘴巴，一直到蘇春柑話可以，而且每次收費至少4千台幣，超過1萬亦係常見，對於當時澎湖嘅居民費用好貴但好多人都唔吝嗇，一個月嘅香油錢就已經超過20萬。

事件被揭發
由於名氣日漸增加，當時做檢察官嘅管高岳亦聽聞，於是就去拜會，但就引起咗佢嘅懷疑。只不過，佢揾唔到證據。
去到1993年2月，蘇春柑聲稱要閉關修煉，只有弟子先可以進入神壇。但兩個月後，神壇傳出惡臭，鄰居報警，神壇拒絕開門。而案件又咁啱落喺管高岳手上，之後警察破門而入。
當時澎湖嘅里長高健雄，去到2013年接受訪問嘅時候就話以為係死貓死狗，但之後見到警察嘅鐵青面色就知道唔對路。原來，警察喺神壇旁邊一間房仔，發現蘇春柑嘅老竇，陳屍屋內兩個幾月變成腐屍，而屍體上亦有不明傷痕。蘇春柑就聲稱，係佢老竇之前因病離世，但好快會佛祖轉世，起死回生，所以唔能夠埋葬。
管高岳去到2013年接受訪問嘅時候就形容，入到去見到貼滿晒符，話其實蘇春柑係驚，所以就話自己靈修，甚至同信徒講佢老竇無死。佢後來再調查，發現蘇春柑嘅老竇其實係畀佢同信徒監生用棍或者塑膠水管鞭打到昏迷後，又被強灌符水同埋不明藥物。當場死亡時，蘇春柑個女除晒佢全身衣物，話佛祖會令佢復活。蘇春柑嘅妹妹作供嘅時候亦話，佢親眼目睹，老竇被蘇春柑同啲信徒捉走，一直打到死為止，之後屍體就一放兩個月。屍臭味越來越犀利，屍體貼滿符咒仲有好多蛆蟲喺上面爬，蘇春柑用符水同電風扇一直吹，想除咗惡臭味，但反而驚動咗警察。
正當以為可以當做蘇春柑走火入魔打死老竇嚟結案，警察搜到一封由一個姓吳男子寫畀蘇春柑嘅情書，引起咗檢察官注意。警察聯絡到呢個姓吳男子嘅家屬，但就發現呢個男子原來已經失蹤近一年。後來再查落去，發現神壇仲有一個密室，入面就藏著呢個男子嘅骸骨，而且排得好好，又放咗好多符同紅布。原來，早喺1992年5月，蘇春柑就已經用棍打男友，話幫佢醫病但就失手將佢打死，之後密室藏屍一年。
之後，警察仲接到民眾報案，話有一個姓胡男子去神壇醫病，一樣被打到休克，送入醫院，急救無效死亡。家屬最初本來諗住報警，但因為蘇春柑揚言咁做會招來陰魂報復，因此家屬最初唔敢報案。
雖然打死咗三個人，但蘇春柑去到法庭上面仍然唔肯老實悔改，反而喺庭上面扮請神附身。蘇春柑同佢嘅信徒最後被判死刑。

影響
由於案件轟動一時，所以後嚟被改編為台灣類戲劇（《玫瑰瞳鈴眼》第51集《鞭屍女活佛》）。
自豪

自豪（Pride）係種正面嘅情感，對自身或者自己做嘅事覺得好滿意。
自豪有時又叫做「驕傲」，但係呢個詞本嚟嘅意思偏向負面，有傲慢自大嘅意思，只係近代約定俗成之下，詞義慢慢變得比較中性。
自責

自責（英文：remorse）係指一個人因為覺得自己做咗道德上錯嘅事而感受到嘅負面情緒。
自訂台灣軼晴

《自訂台灣軼晴》（英文：Follow Your Canday）係香港MakerVille製作嘅遊埠節目，由許軼、王家晴主持，2024年9月2號到9月13號禮拜一到五22:30 - 23:00喺香港電視娛樂ViuTV播。節目主持會一齊喺臺灣由臺北向南玩到恆春。
自走炮

自走炮係指用車嘅底盤而可以自由咁郁而唔需要畀其他嘢拉嘅炮，通常有裝甲護住，而炮嘅類型可以係榴彈炮、迫擊炮、加農炮、火箭炮或者高射炮咁。佢嘅特點就係唔需要好似其他炮咁需要用到其他車、動物或者是人力去移位。
自護公國

自護公國（日文：ジオンこうこく，英文：Principality of Zeon）係動畫機動戰士高達系列入面一個虛構國，晌月光後面，離地球最遠嘅太空殖民地。
自變數同應變數

自變數（independent variable，簡稱 IV）同應變數（dependent variable，簡稱 DV）係函數或者統計學上嘅概念。
IV 指輸入嘅變數(通常用x軸表示)；而 DV 指輸出嘅變數(通常用y軸表示)，即係 DV 會隨住 IV 嘅變動而變動。
簡慕華

簡慕華（英文：Rachel Kan，1976年11月30號—），係香港女演員，2000年參選香港小姐後加入無綫電視，演出過好多劇集，2017年離開無綫。

演出
呢個表唔完整，歡迎加料。
簡文滌

簡文滌（1972年6月29號—）係香港藝人經理人，前華星唱片公司高層、前漢傳媒旗下演藝娛樂集團潮藝娛樂嘅行政總監，亦做過澳滌娛樂董事。2010年1月，佢同另外四名股東喺灣仔開設有「港島澳牛」之稱嘅華星冰室。
簡思恩

簡思恩（英文：Melody Kan See Yan，1995年10月27號—）係香港女演員、模特兒同埋泰拳教練，2021年無綫電視藝員訓練班學員。

簡介
簡思恩係旅遊網紅袁學謙表妹，早年就讀保良局羅氏基金中學。中學畢業後開始任職模特兒，曾參與不同廣告、私影及劇集演出，並活躍於網絡平台。2020年，佢轉向幕後發展，亦因失戀致肥而慢慢接觸健身運動（瑜伽同泰拳）；同年參與拍攝首套網路劇集《異數者》，又考取營養師牌照及香港泰拳理事會泰拳教練資格。2021年，佢逐漸轉型為演員，並於6月選擇報讀第31期無綫電視藝員訓練班，亦經朋友鼓勵下喺7月香港書展中，推出首本著作《You Can Be Beautiful 原來你可以很美》教授修身食譜。
簡愛

《簡愛》（Jane Eyre），又叫《孤女飄零記》，係英國作家莎樂布朗特喺1847年嘅小說。
興安省

興安省係舊時中華民國一省，省會海拉爾，範圍大概係而家內蒙古北部。
興安藜蘆

興安藜蘆（學名：Veratrum dahuricum）為百合科藜蘆屬下嘅一個種。
興安薄荷

興安薄荷（Mentha dahurica）係唇形科薄荷屬嘅一種植物，主要喺俄羅斯遠東地區、庫頁島、日本、中國東北搵到。
興安路

興安路 (廣州)：喺廣東省廣州市天河區。
興安路 (佛山)：喺廣東省佛山市順德區。
興安路 (中山)：喺廣東省中山市南頭鎮。
興安路 (臺中市北屯區)：喺臺灣省臺中市北屯區。
興安路 (臺中市沙鹿區)：喺臺灣省臺中市沙鹿區、梧棲區。
興安路 (臺中市大甲區)：喺臺灣省臺中市大甲區、大安區。
興安路 (臺中市新社區)：喺臺灣省臺中市新社區。
興安路 (臺東)：喺臺灣省臺東縣臺東市。
興安路 (屏東)：喺臺灣省屏東縣新園鄉。
興安路 (雲林)：喺臺灣省雲林縣入面，有兩條興安路。
興安路 (彰化)：喺臺灣省彰化縣溪湖鎮。
興安路 (青島)：喺山東省青島市市北區。
興寧

興寧市：喺廣東梅州。
興寧區：喺廣西南寧。
興定

興定係大金皇帝完顏珣嘅第二個年號，相當於公元1217年到1222年，前後總共6年。
米格-23戰鬥機

米格-23戰鬥機（俄文：Микоян и Гуревич МиГ-23）係蘇聯研製嘅一種戰機，係20世紀蘇聯國防部嘅主要裝備。北約代號係鞭撻者（Flogger）。

研製歷史
響越南戰爭入面，蘇聯空軍意識到米格-21殲擊機嘅火力同航程唔理想，蘇-15截擊機都只係可以做簡單嘅高空攔截作戰。
米高揚－古利域治設計局接到任務，要整一種新嘅多用途戰鬥機。1967年6月10日，架飛機開始試飛。1968年11月6日，米格-23嘅設計基本完成。
米杜士堡足球會

米杜士堡足球會（英文：Middlesbrough Football Club）係英格蘭冠軍足球聯賽嘅球隊之一，喺英格蘭米杜士堡，喺1876年成立。
米東區

米東區（維吾爾文：كۆكتاغ رايونى‎‎）係中國新疆烏魯木齊嘅一個市轄區。
米杜堡

米杜堡（荷蘭文：Middelburg）係荷蘭西蘭首府，人口5萬。
米杜士堡

米杜士堡（Middlesbrough）係英倫北約克郡第二大城，人口17萬。
米格爾·塞爾韋特

米格爾·塞爾韋特係一個阿拉貢王國、西班牙、法蘭西王國醫生、神學家、翻譯、製圖師、物理學家、作家。
索尼娛樂

索尼娛樂（Sony Entertainment）係一間2012年喺美國成立嘅全球娛樂公司。經營索尼大多數嘅電影，電視同音樂業務。佢係索尼嘅子公司，由Sony Corporation of America管理。
索夫

索夫（意大利文：Dino Zoff，1942年2月28號—）係意大利前足球員，司職守門員，以隊長身份幫意大利足球代表隊贏得1982年FIFA世界盃冠軍，時年40歲，係FIFA世界盃史上年紀最大嘅冠軍隊成員。退役後做教練，帶領過祖雲達斯贏過意大利盃同埋歐洲足協盃冠軍，亦帶領過意大利足球代表隊贏過2000年歐洲國家盃亞軍。
索因卡

索因卡（Wole Soyinka，1934年7月13號—）係尼日利亞作家，1986年攞到諾貝爾文學獎，係頭一位攞到呢個獎嘅非洲人。
索契

索契（俄文：Сочи；粵語：sok3 sit3 或者 sok3 kai3 ）係俄羅斯西南面克拉斯諾達爾邊疆區一城，近住格魯吉亞同黑海，係出名度假勝地，亦都係2014年冬季奧林匹克運動會主辦城。
舖家

舖家，睇舖人，間舖事頭、老闆、話事人。大舖通常改叫大班、經理。
英文有謂shopkeeper或shop keeper，專指舖家。然而畀人誤用為售貨員。
舖家睇住間舖，無論係檔仔，定係得連鎖店特許經營。舖家乜都要睇全舖，行業五花八門，雜貨，肉檯，書局，賣花，報紙檔，賣古董，諸如此類。
日常要對人客，收錢找錢、包裝、答問。會問客要啲乜，有乜要求，推薦合適貨品畀客。埋數，點貨都係日常。
細舖無買手，舖家要自己做埋，同批發、廠家等入貨。
鄉村地方，好多時農閒時兼開舖，有啲賣返自家製品。
舛添要一

舛添要一（日文：ますぞえ よういち，1948年11月29號—）係日本政治人、國際關係學者、前參議員，東京大學法學部畢業。曾任厚生勞動大臣，2014年2月9號當選東京都知事，接替辭職嘅豬瀨直樹，2016年6月21號因為挪用政治資金而離任。
舞力全開4

《舞力全開4》（英文：Just Dance 4）係一款舞蹈遊戲，亦係舞力全開系列嘅第四個主作品，響Wii、PS3同XBox 360平台上面發行。
舞動全城

《舞動全城》（英文：Steps），係香港無綫電視製作嘅時裝電視劇，由廖碧兒、馬浚偉、徐子珊同黎耀祥領銜主演，監製梁材遠。
舜

舜，又叫大舜、帝舜，係中國傳說入面嘅一位君主，五帝之一，受堯嘅禪讓，死前禪讓畀治水有功嘅禹。
舘野俊祐

舘野俊祐（1993年5月19號—）係日本足球員，司職後衞，效力過東京綠茵，及富山勝利。
舜化貞

舜化貞（粵音：seon3 faa3 zing1），係南詔嘅第十三代「詔」（王或者首領噉解）同埋第三代皇帝（亦係大封民最尾一個皇帝）。佢係隆舜個仔，喺897年—902年在位，諡號係孝哀帝。
裂頂鼓藻屬

裂頂鼓藻屬（學名：Tetmemorus）係鼓藻科下面一屬。
裕固族

裕固族係中國其中一個少數民族，主要住喺甘肅，人口1.4萬。
裏海狼

裏海狼（學名：Canis lupus cubanensis）係犬科犬屬嘅其中一個亞種。
裇衫

裇衫（shirt），語體文叫襯衫，以前係着嚮大衣、外套、西裝入面嘅男士服飾，主要由5塊白色棉織布車成，包括兩個袖，有長袖同短袖之分，另外加上有衫領，加埋錶袋就係6塊布。
裇衫個裇，由英文shirt直音而來，因音近廣東話恤字，造字叫裇。
裇衫原料多數係白布比較大路貨，叫做白裇衫。唔係加上七彩花布，就叫做花裇衫，而短袖花裇衫就係夏威夷裇。
有人話，女仔淨係着一件白裇衫好好睇。模特兒影寫真，好多時都係咁。
裇衫未必係成衣，好似西裝咁，可以搵裁縫度身訂造嘅。
裁縫

裁縫（縫字變調讀陰上）係以做衫爲職嘅人。裁縫係做衫兩步，裁係度好布，剪成部份。縫係用針綫縫埋各部份，造成衫。
裂解

裂解（英文：Pyrolysis），或者叫熱裂解，係熱解嘅一種，指有機物質喺惰性氣體環境（接近無氧）同高溫下嘅分解。
裏海

裏海（粵拼：leoi5 hoi2；俄文：Каспи́йское мо́ре，俄文讀音：[kɐˈspʲijskəjə ˈmorʲə]；阿塞拜疆文：Xəzər dənizi；哈薩克文：Каспий теңізі／Kaspiy teñizi；波斯文：دریای خزر‎／دریای کاسپین；土庫曼文：Hazar deňizi）係亞歐兩洲交界嘅湖，既係世界上最大嘅湖，又係儲水量最多，甚至係周邊所屬國最多，世界長度唯一超過1Mm嘅湖。佢之所以叫「海」係因為大過普通嘅湖好多倍。

概況
裏海嘅地圖
個湖北邊靠住俄羅斯，西邊靠住阿塞拜疆，東邊靠住土庫曼同哈薩克，南邊靠住伊朗。南北長1034km，東西闊435km，面積有37.1萬平方千米（143,000平方英里），差唔多一個日本咁大。體積78,200立方千米，最深1,025米，平均深211米，重深過好多大海，入面嘅生物同大海嘅生物差唔多。湖面海拔-28米，最深處湖床海拔-1,054米。尤其湖南邊含鹽量去到13‰。

經濟
裏海同波斯灣一樣，有好多石油同天然氣資源，喺湖嘅西邊同南邊係緊要嘅產油區。湖底有好多石油同芒硝等化工原料同魚蝦響度。鱘係裏海最出名嘅特產。

形成
泊羅提斯海同開放海洋分裂形成咗個大湖，呢個大湖就係而家嘅喀斯比海同附近其他水體嘅基礎，導致啲海洋動物好似鯨類同鰭腳類被局限喺入面。
喀斯比海嘅南喀斯比盆地，好似黑海一樣，係古代泊羅提斯海嘅遺跡。佢嘅海底係標準嘅海洋玄武岩，唔係大陸嘅花崗岩。估計有大約三千萬年歷史，喺晚中新世大約550萬年前因為構造抬升同海平面下降而變成內陸水體。喺上新世，喀斯比海仲係個細細地嘅內流湖，但喺上新世-更新世過渡期間，佢嘅面積激增咗五倍。喺暖同乾嘅氣候期間，呢個內陸海差啲乾晒，沉積咗蒸發岩好似岩鹽，之後俾風吹嚟嘅沉積物覆蓋，最後喺涼同濕嘅氣候重新注滿水嗰陣，就形成咗一個蒸發岩匯。（地中海底下都有類似嘅蒸發岩層。）由於而家北面仲有淡水流入，喀斯比海北部嘅水幾乎係淡水，越南就越鹹。伊朗沿岸最鹹，因為嗰度嘅集水區冇乜水流入。而家，喀斯比海嘅平均鹽度係地球海洋嘅三分一。加拉博加茲科爾瀉湖喺1980年代因為同喀斯比海主體嘅水流俾人阻斷而乾涸，之後重新恢復，不過佢嘅鹽度成日超過海洋鹽度十倍。

地理
喀斯比海周圍地區。黃色區域表示（大概）集水區。
喀斯比海係全世界最大嘅內陸水體，佔全球湖泊水量嘅40-44%，面積仲大過德國。喀斯比海嘅海岸線由阿塞拜疆、伊朗、哈薩克斯坦、俄羅斯同土庫曼斯坦分享。喀斯比海可以分成三個唔同嘅物理區域：北喀斯比、中喀斯比同南喀斯比。北部同中部嘅分界係曼格什拉克門檻，經過切臣島同蒂烏布-卡拉甘角。中部同南部嘅分界係構造成因嘅阿普舍隆門檻，呢個門檻係歐亞大陸同一個海洋殘餘之間嘅水下山脊，經過日洛伊島同庫利角。加拉博加茲科爾灣係喀斯比海鹹鹹地嘅東面入海口，屬於土庫曼斯坦，有時因為中間嘅地峽將佢同喀斯比海隔開，變成一個獨立嘅湖。
呢三個區域嘅差異好大。北喀斯比只包括喀斯比陸棚，非常淺，平均深度得5-6米，佔總水量少過1%。海底向中喀斯比明顯降低，平均深度190米。南喀斯比最深，深度超過1000米，遠遠超過其他區域海域，好似波斯灣咁。中喀斯比同南喀斯比分別佔總水量嘅33%同66%。喀斯比海北部冬天通常會結冰，最凍嘅冬天甚至南部都會結冰。

超過130條河流入喀斯比海，伏爾加河係最大嗰條。第二大嘅入海河係烏拉爾河，從北面流入，庫拉河就由西面流入。以前，中亞嘅阿姆河（奧克蘇斯河）喺東面經常改道，經過而家已經乾涸嘅烏茲博伊河河床流入喀斯比海，再北啲嘅錫爾河都係咁。喀斯比海有幾個細島，主要喺北面，總陸地面積大概2000平方公里。北喀斯比旁邊有個喀斯比凹陷，係一個低地，位於海平面以下27米。中亞嘅草原延伸到東北岸，而大高加索山脈就擁抱住西岸。北面同東面嘅生物群落以寒冷、大陸性沙漠為特徵。相反，西南同南面嘅氣候一般溫暖，因為有高地同山脈混合，海拔高度唔平均。喀斯比海周圍嘅氣候變化好大，令到呢個地區有好多樣嘅生物多樣性。
喀斯比海喺沿岸附近有好多島，但係喺深海地方就冇。奧古爾賈島係最大嘅島。呢個島長37公里，有瞪羚自由咁喺島上走嚟走去。喺北喀斯比，大多數島都好細，冇人住，好似秋列尼群島，呢度係一個重要鳥區（IBA）。

氣候
喀斯比海嘅氣候係多變嘅，北部有寒冷沙漠氣候（BWk）、寒冷半乾旱氣候（BSk）同溫帶大陸性氣候（Dsa，Dfa），而南部就有地中海氣候（Csa）同溫帶濕潤氣候（Cfa）。

水文學
哈薩克斯坦曼格斯套州阿克套附近嘅喀斯比海
喀斯比海有海同湖嘅特徵。佢經常被列為世界上最大嘅湖，雖然佢唔係淡水：1.2%嘅鹽度將佢歸類為鹹淡水水體。
佢嘅水量大約係北美五大湖總水量嘅3.5倍。伏爾加河（約80%嘅入水量）同烏拉爾河流入喀斯比海，但係佢冇自然出口，只能通過蒸發流失水分。因此，喀斯比海嘅生態系統係一個封閉盆地，有自己獨立於世界海洋海平面變化嘅海平面歷史。
喀斯比海嘅海平面喺幾個世紀以嚟跌咗又升，好多次都係急劇變化。
菊池心

菊池心 ，係日本嘅一個女藝人同埋配音員。
菊池俊輔

菊池俊輔（1931年11月1號—2021年4月24號）係日本嘅一個男作曲家同埋編曲家。
菊池将太

菊池将太（1993年5月14號—）係日本足球員，打前鋒位置，效力盛岡仙鶴。
菊本平

菊本平 ，係日本嘅一個男配音員。

配音作品一覽
呢個表唔完整，歡迎加料。
菊池利三

菊池利三（1973年6月17號—）係日本足球員，司職後衞，效力過東京綠茵，大阪飛腳，廣島三箭，及大宮松鼠。
菊池大介

菊池大介（1991年4月12號—）係日本足球員，司職中場，效力浦和紅鑽。
過程知識

喺哲學知識論上，過程知識（英文：procedural knowledge）係知識嘅一種，指一個人能唔能夠將一樣知識「做」出嚟。
相對於「識得講但唔識做」嘅陳述知識。
過膠

過膠係指喺一樣嘢嘅表面包上一塊薄塑膠（或者其他物質）膜，起到保護嘅作用。
過街英雄

《過街英雄》（英文：Ratman To The Rescue）係香港無綫電視製作嘅時裝電視劇，由森美、黃翠如同江嘉敏領銜主演，並由譚凱琪、盧宛茵、張國強同周志康聯合主演，監製吳冠宇。套劇響2019年12月16號到2020年1月5號喺海外嘅無綫翡翠台首播，但香港翡翠台嘅首播日子就係2020年8月17號。

濕碎事
呢套劇嘅角色名（唐樹根、元麗芸、唐亮星、唐美芬、宋凱甄、康定邦）好多都係影射建制派人物，包括鍾樹根、蔣麗芸、吳亮星、梁美芬、容海恩、梁定邦大律師。
呢套劇響香港首播之前，前任香港特區行政長官梁振英響佢Facebook轉貼一篇Post，開頭寫住「以下不是我的發文」（以下唔係我嘅發文），而發文內容係要求無綫電視停播由「黃絲藝人」森美主演嘅呢套劇，否則「永久杯葛無綫」。獲傳媒廣泛報道後，梁振英又解釋話，轉貼發文嘅目的純粹係澄清嗰篇文唔係佢寫嘅。
過路灣

過路灣（英文：Kwo Lo Wan）係香港赤鱲角東南部一個消失咗嘅海灣，喺觀景山東面，1990年曾經發現青銅器時代同新石器時代文物。過路灣而家成為香港國際機場後勤用地一部份，得返過路灣路留住個地名。
過零丁洋

《過零丁洋》係首宋詩，七律。由宋末抗元名將兼丞相文天祥作嘅。最出名係「人生自古誰無死，留取丹心照汗青」。

背景
佢抗元輸咗，俾元軍捉，船過零丁洋時，寫咗呢首詩。首詩表明佢忠心宋室，死都唔降。
零丁洋喺珠江口對出，有零丁山一島。惶恐灘有話係今日香港嘅龍鼓灘。

詩
辛苦遭逢起一經，
干戈寥落四周星。
山河破碎風拋絮，
身世浮沉雨打萍。
惶恐灘頭說惶恐，
零丁洋裏嘆零丁。
人生自古誰無死，
留取丹心照汗青。

韻
經、星、萍、丁、青都係/-iŋ/上鄂發嘅鼻音尾。
過路灣路

過路灣路（Kwo Lo Wan Road）係香港一條路，喺新界大嶼山赤鱲角，連接觀景路（近香港國際機場古窯公園）同埋東輝路（近東岸路），全長1.6公里。過路灣路經過赤鱲角東南部嘅過路灣，有青銅器時代嘅考古遺址。
過適

過適（粵拼：gwo3 sik1 | overfitting）喺機械學習同統計學等領域上係指數學模型嘅一種效果低下嘅情況，原因係建立嘅數學模型複雜得滯、近乎完美噉迎合得手上嘅數據，但因為手上啲數據多數都唔完美噉代表得世上所有相關現象嘅，所以個模型冇辦法普適化嚟作出預測畀手上數據以外嘅個案。喺機械學習當中，種情況一般係戥模型訓練過度、數據太少或者數據缺乏代表性有關。
過程函數

喺熱力學上，一個過程函數（process function）係指一個物理量，而呢個物理量有清楚嘅定義，能夠描述一個系統由一個熱力學平衡狀態去另一個熱力學平衡狀態嘅轉變。例如作功同熱都屬於過程函數。
過膠機

過膠機係係種文儀用品，用嚟將紙過膠。用嗰陣先將張紙套入膠膜，然後放落部機度，經過加熱同壓實，出返嚟就完成過膠。
過路巷

過路巷（passage）係窄嘅巷，通常兩面都有嘢欄住，好似牆咁，由一道地方帶去另一道。有啲過路巷直情係一間好長嘅房，帶人去唔同嘅房。
聖佳德

聖佳德（St. Agatho，577年—681年1月10號）係羅馬天主教第79任教宗，678年到681年在位。
聖依納爵羅耀拉

聖依納爵羅耀拉（西班牙文：San Ignacio de Loyola，1491年10月23號—1556年7月31號）係西班牙貴族，創辦耶穌會，被天主教會封做聖人。
聖保祿中學

聖保祿中學（英文：St. Paul's Secondary School）係香港一間資助女子中學，嚮香港島跑馬地雲地利道18A號，1960年創校。
聖保祿學校

聖保祿學校（英文：St. Paul's Convent School）係香港一間直接資助女子中學，嚮香港島銅鑼灣禮頓道140號，1854年創校。
聖保祿

聖保祿，正名保祿（希臘話Παῦλος，拼Paulos；英Paul the Apostle；景教譯寶路法王；生約公元五年，死約公元六十七年），原名掃祿（希臘話Σαῦλος，拼Saulos；英Saul of Tarsus），係基督敎傳敎士，傳播基督福音。佢有其他譯名，如保羅，使徒保羅，宗徒保羅等。喺第一世紀，三十到五十幾年，佢確立唔同敎會，小亞細亞同歐洲都有。佢生於羅馬帝國，又係猶太人，又係羅馬公民，受眾兩面都有。
聖保祿屍骨埋喺梵蒂岡。
聖保祿一世

聖保祿一世（St. Paul I，700年—767年6月28號）係羅馬天主教第93任教宗，757年到767年在位。
聖依勒內

聖依勒內（拉丁文：Irenaeus；？—202年），基督教譯愛任紐，係一個聖師。佢喺公元177年喺里昂晉鐸，同年成為里昂主教，2022年1月21號列為聖師。
瀝源公共圖書館

瀝源公共圖書館（英文：Lek Yuen Public Library），以前叫過做沙田公共圖書館，係香港一間公共圖書館，喺瀝源邨貴和樓地下101-110號。
瀝源母嬰健康院

瀝源母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺沙田瀝源街，瀝源健康院入便，英文叫Lek Yuen Maternal and Child Health Centre。行政上歸沙田區。開禮拜一到五，禮拜六開每月第二同第四個，公眾假期唔開。歸衞生署管。
瀝源長者健康中心

瀝源長者健康中心，香港長者健康中心之一，為老人而設，防治疾病，促進健康，喺沙田瀝源街，瀝源健康院入便，英文叫Lek Yuen Elderly Health Centre。行政上歸沙田區。開禮拜一到五，公眾假期唔開。歸衞生署管。
瀟灑

《瀟灑》喺香港組合Girl Friends第1張音樂專輯，1993年推出。
呢個同時喺佢哋唯一一張粵語唱片，之後轉攻大陸歌曲市場，而呢隻專輯所有歌曲都被改編成普通話版本。
苦力帕

苦力帕（英文：Creeper）係《Minecraft》入面嘅一隻生物，會埋伏等玩家出現之後自爆。佢自爆咗之後會炸爛周圍啲嘢。
如果佢畀雷電打中會變成高壓苦力怕，爆炸嘅傷害力會更強。
苦力帕係Minecraft嘅象徵怪物，可以喺官方遊戲個標誌睇得出。佢亦係Minecraft嘅吉祥物。

特徵
佢成身都係綠色，身上面有深淺不一嘅綠色像素粒粒，因為作者寫程式嘅時候唔小心調轉咗高度同長度，所以個樣咁騎呢，冇手，有四隻腳，佢個身入面有好多炸藥，爆炸前會響同閃。
但係，雖然佢個身入面有好多炸藥，但係都唔會喺着火嗰時同跌落熔岩爆炸。但係如果苦力帕喺好高位置跌落嚟時，就可能發生爆炸。
苦力帕係一種好崖广嘅生物，除非玩家見到佢哋，唔係嘅話佢哋可以無聲無色噉接近玩家。喺創造模式入面，玩家要打佢先會爆炸。另外，苦力帕好驚貓，所以玩家帶埋貓出街可以唔使畀苦力帕襲擊。
苦力帕係Minecraft嘅象徵怪物，可以喺官方遊戲個標誌睇得出。
苦工監

苦工監，刑罰一種，坐監一種，無自由之餘要罰做苦工。世界上苦工監形形色色都有，有輕有重。原因亦各有唔同，除咗因為一般犯罪，亦有政治、宗教、打仗，諸如此類等種種因素。有啲大型啲，會發去充軍、發配邊疆、勞動營等等。
苦楝

苦楝（粵拼：fu2 lin4；學名：Azadirachta indica），又叫印度苦楝（jan3 dou6 fu2 lin4），係楝科蒜楝屬嘅落葉喬木，原產自印度次大陸。

用途
佢可以用嚟提煉苦楝油，可以用落皮膚度，有消炎、止痕嘅功效。
苦刑梨

苦刑梨（英文：Pear of Anguish）係16世紀歐洲用嚟進行刑罰同拷問嘅一種刑具。行刑嗰陣，將關閉嘅苦刑梨插入受罰者嘅口、肛門或者陰道，然之後施罰者會轉動梨瓣上面嘅鎖鏈裝置，梨瓣就會慢慢打開。
苦吻

《苦吻》（英文：Bitter Kisses）係1955年嘅一部黑白粵語劇情片，由星島日赧連載小說改編，楊工良執導，張瑛、周坤玲主演。

情節
白荔薇同老倌丁世舫關係非淺，所以婉拒咗柳宗顯心意。世舫離婚娶荔薇，結婚之後荔薇成為銀壇艷后，星運越來越好，而世舫就成為明日黃花。荔薇重遇宗顯，世舫懷疑荔薇出軌，喺大宴賓客嘅時候，當眾指荔薇忘恩負義。荔薇被世舫拋棄，而宗顯為咗荔薇嘅名聲離開，最後得翻荔薇孤單一個。
苦命女

《苦命女》係喺1955年嘅一部粵語片，由錢大叔同李佳共同執導，鄧碧雲、梁醒波主演。

情節
富商吳祥福新娶嘅二娘生咗個仔中用之後，專橫弄權，佢為咗謀奪家產串謀姦夫莫良誣陷新寡嘅二少奶不守婦道，逐佢出家門，重想殺埋二少奶個仔中興，好彩老僕人忠伯相救重將中興撫養成人。二娘後來夾帶私逃，祥福俾佢激死咗。
中興長大之後終於同佢阿媽團聚。
苦海女神龍

苦海女神龍，本名波娜娜，早期黃俊雄布袋戲嘅木偶人物。
波娜娜係韃靼國嘅三公主，來到中原，化名做苦海女神龍，同史豔文有一段嘅戀情，波娜娜出場嗰陣時會播放由西卿所演唱嘅主題曲「苦海女神龍」。後來再由被女歌手李翊君、黃鳳儀（西卿之女）翻唱。
羽座妃粹

羽座妃粹（1996年3月16號—）係日本足球員，踢後衞，曾經喺2014年為日本女子足球代表隊出場4次。
羽吹梨里

羽吹梨里，係日本嘅一個女藝人同埋配音員。
羽多野涉

羽多野涉 ，係日本嘅一個男配音員。

配音作品一覽
呢個表唔完整，歡迎加料。
羽後國

羽後國係古代日本嘅一個令制國，屬東山道地區，由出羽國分出，1868年設置。
羽地登志晃

羽地登志晃（1978年8月28號—）係日本足球員，司職前鋒，效力過大阪櫻花，佐川急便大阪，山形山神，市原JEF聯，柏太陽神，德島漩渦，及甲府風林。
羽山拓巳

羽山拓巳（1978年5月20號—）係日本足球員，司職後衞，效力過東京綠茵，仙台七夕，及FC Horikoshi。
羽前國

羽前國係古代日本嘅一個令制國，屬東山道地區，由出羽國分出，1868年設置。
花地河

花地河（「地」讀陰上聲，粵拼：faa1 dei2 ho4）係中國廣東省廣州市嘅一條河，喺荔灣區芳村嘅花地一帶，南邊從平洲水道開始，一直向北去到珠江。

概況
河流全長8440m，途經石圍塘街、花地街、茶滘街、東漖街、海龍街、中南街同東沙街。沿線有秋水良宵、醉觀百花、水岸茶巷、生態休閒、民風民俗、紫蒲濕岸、百花洲、春水江天等8個景觀節點。
花城公園

花城公園（葡文：Jardim da Cidade das Flores）喺澳門氹仔一個公園，係氹仔唯一一個採用中國園林式庭園建築嘅公園。由市政署管理。花城公園喺1998年3月落成，喺埃武拉街同奧林匹克馬路之間，近花城大廈，面積大約係5,806平方米。

開放時間
每日朝早6點至半夜12點。
花地瑪堂區

花地瑪堂區（葡文：Freguesia de Nossa Senhora de Fátima），又稱為北區，係澳門其中一個堂區，範圍係澳門半島北部，面積3.2平方公里，住24萬人。
花地街道

花地街道係中國廣東省廣州市荔灣區轄下嘅一個街道，喺荔灣區南部。轄區總面積1.63平方公里，下轄9個社區，常住人口2.9萬人，流動人口0.5萬人。

參考資料
〈主要單位及各行政街服務機構〉。荔灣區政府網站。喺2008年9月3號搵到。
睇 • 論 • 改 • 歷荔灣區政區行政隸屬：中華人民共和國廣東省廣州市　　區政府駐地：金花街道街道：金花街道 | 沙面街道 | 華林街道 | 多寶街道 | 昌華街道 | 逢源街道 | 龍津街道 | 彩虹街道 | 南源街道 | 西村街道 | 站前街道 | 嶺南街道 | 橋中街道 | 沖口街道 | 花地街道 | 茶滘街道 | 海龍街道 | 中南街道 | 東漖街道 | 東沙街道 | 白鶴洞街道 | 石圍塘街道睇埋：中華人民共和國廣東省鄉級以上政區一覽。
花城匯

花城匯（粵拼：faa1 sing4 wui6；英文：MALL of the WORLD）係中國廣東廣州嘅一間地下商場，喺2011年1月30號試業，2013年1月30號開業，位置喺天河區珠江新城嘅兩條珠江路間地底。佢亦係廣州嘅重點商業項目之一。
商場從南邊嘅國金、周大福開始，一直向北去到黃埔大道西附近。另外，珠江新城第一間IMAX影院就響呢個廣場入面。